CELEX: 31997F0719(02)
Language: el
Date: 1997-06-19 00:00:00
Title: Πράξη του Συμβουλίου της 19ης Ιουνίου 1997 για την κατάρτιση του δευτέρου πρωτοκόλλου της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων

Avis juridique important

|

31997F0719(02)

Πράξη του Συμβουλίου της 19ης Ιουνίου 1997 για την κατάρτιση του δευτέρου πρωτοκόλλου της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων  

Επίσημη Εφημερίδα αριθ. C 221 της 19/07/1997 σ. 0011 - 0011

ΠΡΑΞΗ ΤΟΥ ΣΥΜΒΟΥΛΙΟΥ της 19ης Ιουνίου 1997 για την κατάρτιση του δευτέρου πρωτοκόλλου της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (97/C 221/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο γ),Εκτιμώντας:ότι, για τους σκοπούς της υλοποίησης των στόχων της Ένωσης, τα κράτη μέλη θεωρούν ότι η καταπολέμηση της εγκληματικότητας σε βάρος των οικονομικών συμφερόντων των Ευρωπαϊκών Κοινοτήτων είναι θέμα κοινού ενδιαφέροντος το οποίο εμπίπτει στη συνεργασία που θεσπίζεται στον τίτλο VI της συνθήκης 7ότι, με την πράξη της 26ης Ιουλίου 1995 (1), το Συμβούλιο θέσπισε, ως πρώτη συμφωνία, τη σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων που αποσκοπεί ειδικότερα στην καταπολέμηση της απάτης σε βάρος αυτών των συμφερόντων 7ότι, με την πράξη της 27ης Σεπτεμβρίου 1996 (2), το Συμβούλιο κατήρτισε, σε ένα δεύτερο στάδιο, πρωτόκολλο της σύμβασης που αποσκοπεί ιδίως στην καταπολέμηση των πράξεων δωροδοκίας στις οποίες είναι αναμεμειγμένοι εθνικοί δημόσιοι υπάλληλοι και κοινοτικοί υπάλληλοι και οι οποίες ζημιώνουν ή ενδέχεται να ζημιώσουν τα οικονομικά συμφέροντα των Ευρωπαϊκών Κοινοτήτων 7ότι η σύμβαση πρέπει να συμπληρωθεί περαιτέρω με δεύτερο πρωτόκολλο που θα αφορά ιδίως την ευθύνη των νομικών προσώπων, τη δήμευση, τη νομιμοποίηση εσόδων από παράνομες δραστηριότητες και τη συνεργασία μεταξύ των κρατών μελών και της Επιτροπής με σκοπό την προστασία των οικονομικών συμφερόντων των Ευρωπαϊκών Κοινοτήτων και την προστασία των σχετικών προσωπικών δεδομένων,ΑΠΟΦΑΣΙΖΕΙ ότι καταρτίζεται δεύτερο πρωτόκολλο, το κείμενο του οποίου παρατίθεται ως παράρτημα και το οποίο υπογράφεται σήμερα από τους αντιπροσώπους των κυβερνήσεων των κρατών μελών της Ένωσης,ΣΥΝΙΣΤΑ στα κράτη μέλη την αποδοχή του, σύμφωνα με τους αντίστοιχους συνταγματικούς τους κανόνες.Λουξεμβούργο, 19 Ιουνίου 1997.Για το ΣυμβούλιοΟ ΠρόεδροςM. DE BOER(1) ΕΕ αριθ. C 316 της 27. 11. 1995, σ. 48.(2) ΕΕ αριθ. C 313 της 23. 10. 1996, σ. 1.